My Blog » 2017 » március
Az isteni joghurt
Written by S’artR Művészeti Közösség 2017/03/27. Posted in AKTUÁLIS
Kenhetően krémes
Tudtad, hogy a joghurtot először a patikákban árusították? A bélműködés gyógyszere volt.
A joghurt eredetére vonatkozóan számos származtatás létezik: bolgár, görög, török és arab változatok mind képviseltetik magukat. Ami ebből bizonyos, hogy datálhatóan 1908-ban kapott egy kutató Nobel-díjat azért, mert kifejlesztette a tej alvadását előidéző baktériumfajt.
Azóta tudományosan bizonyított, hogy a joghurt fogyasztása egészséges az emberi szervezetre nézve, mert a tejsavbacilusok képesek elpusztítani a bélben lévő mérgezőanyagokat.
Mecsnyikovnak hívták azt a felfedezőt, aki felfigyelt a bolgár hegyi pásztorok hosszú életére, és fő ételükből, a savanyított tejből tenyésztette ki a Lactobacilus Bulgaricust vagyis a bolgár tejbacilust.
Ezenkívül még az bizonyos, hogy a joghurt szó török eredetű és a görög joghurt kötelezően krémes, de nem az olimposzi istenek idejéből származik.
A görögök inkább sajtkrémként vagy joghurtsajként fogyasztották, vagyis minimum kenyérre kenhető állagú kell, hogy legyen az eredeti joghurt, és nem elhanyagolható az sem, hogy juhtejből készítették. A sajtállagú krémességet egy többszörös szűrési technikával oldották meg, amíg semmi tejsavó nem maradt az erjedt tejben.
Görög joghurt bivalytejből
A Transilvania Lactate görög joghurtjai új termékek a székelyföldi üzletlánc polcain. Előnyük, hogy a krémességet a bivalytej testessége, és nem a szintetikus krémesítők vagy zseléanyagok adják. Prémium termékről van szó, amit 150 grammos kiszerelésekben lehet kapni.
A termékjellemzés a gyártótól: erős és tartalmas ízű joghurt, görög recept alapján 10%-os és 5%-os választható zsírtartalommal. Amit az ízléses csomagolásnak köszönhetően jóízűen fogyasztható a joghurtpohárból akár étkezések utáni ízlezáróként, vagy enyhe ízsemlegesítőként húsok és zöldségételek után.
Összességében, a termék íze, állaga, természetessége, csomagolása, adagolása a legújabb tejpiaci igényeknek felel meg, és arányosan ötvözi a legújabb technológiákat és a hagyományt.
Citrus családfa
Written by S’artR Művészeti Közösség 2017/03/21. Posted in AKTUÁLIS
Kik az ősök?
A citrusfélék a legváltozatosabb és a legtöbb fajta gyümölcsöt képesek felsorakoztatni. Ősi növénynek számítanak, és Kínában elvileg már találtak olyan nyomokat, melyek millió évekre visszamenőleg citrus maradványokat igazolnak.
Az összes citrusféle Ázsiából (dél-kelet) származik, és onnan terjedt szét az egész világon. A ma ismert citrusféléknek a feltételezések szerint volt egy közös ősük, ami ma már nem terem, és a pomelo+mandarin kereszteződéséből jött létre.
A citrusfélék könnyedén kereszteződnek egymással emberi beavatkozás nélkül is, ezért a különböző citrus családok és alfajok között rengeteg ellentmondás és csak feltételézésszerű megalapítás van a botanikusok között.
A legelfogadottabb feltételezés szerint a ma is termő fajták közül négyet nevezhetünk alapfajnak, a többi mind természetes vagy emberi módon kereszteződött. Ezek a pomelo, a mandarin, a lime egyik fajtája és citrom egyik fajtája.
A cédrátcitromot az egyik ősapának tartják. Innen a citrus családnév is.
A citrus medica, avagy cédrátcitrom a legrücskösebb és legnagyobb citromfajta. Leve alig van neki, héja és fehér, szivacsos húsa erős gyógyszernek számított a régi Indiában, Kínában, Burmában. A tengeri baj, a légzőszervi és emésztési problémák gyógyírja volt. A ma ismert tipikus citromot úgy származtatják, hogy a cédrátcitrom és a keserű narancs egyvelegéből lett. A keserű narancsot a pomelo és a mandarin gyümölcsének tartják.
A pomeloról azt gondolnánk, hogy az biztosan keresztezett vagy génmanipulált, pedig nem. A pomelo Ázsiából Shaddock kapitány által került a Karib szigetekre, így Shaddock csümölcsnek is nevezik. A legnagyobb citrusgyümölcs, ezért latinul a citrus maxima nevet kapta, ami 5 kg-osra is képes megnőni. Apagyümölcse a grépfrútnak, sweetinek, tangelonak.
A grépfrút a pomelo és a narancs keresztezéséből jött létre, mégis számunkra a pomelo az idegenebb. A tangelo a csücskös, sima fényű mandarintípus, amit szintén a pomelo hibridje, és mandarinnal keresztezték. A pomelo télen terem és magról szaporítható. Felénk a zöld és a sárga minden árnyalatában fellelhető a piacokon, de ha a pomelo érett, akkor a héja sárga és a gyümölcshúsa halvány rozsszín.
Az eredeti mandarin Indokínából származik, onnan Kína, Japán, majd a késői századokban Európa és Amerika volt a terjedési iránya. Számos fajtája ismert, melyek nagyon sok nemesítésen estek át, így a tudományos csoportosítása a mandarinnak is vitatott. Az ismert clementinek, tangerinek, satsumák mindenképp tőle származnak. De egyes források szerint alapja a keserű narancsnak és a bergamottnak is.
Papeda (Kaffir lime/hosszú tövisű narancs/Citrus hystrix) és a mexikói lime
A lime, avagy zöldcitrom egy másik alapgyümölcs a citrusfélék közül. Indonéziában és Dél-Ázsiában őshonos. A legtöbb forrás szerint már csak alfajait, nemesített változatait termesztik. Mexikóban honosodott meg a leginkább. A citrommal azonosítjuk, de sokkal lédúsabb és savanyúbb. Innen a másik magyar neve: savanyú citrom. Mintha önmagában nem lenne elég a savanyú jelentésre maga a citrom szó is.
A papeda is egy lime féle. A cedráthoz hasonlóan rücskösebb és nem annyira lédús. Leve nemcsak savanyú, hanem még kesernyés is. Főleg héját és levelét használják fűszerként, gyógyszerként. Ázsia trópusi vidékeiről származik. A Fülöp-szigeteken, Tájföldön és Malajziában népszerű. Levelét, akárcsak a babérlevelet, értékes fűszernek tartják.
Az általunk ismert lime-ot a citrom és a mexikói zöldcitrom keverékének tartják.
Ezzel ténylegesen be is fejeződött az alap citrusfélék családja, de belőle mégsem maradhat ki a legnépszerűbb gyümölcsök egyike, a narancs.
Származása Dél-Kína és Ázsia. Innen a 16. században terjedt el szerte a világon. Vitatott, hogy minek a kereszteződéséből jött létre, vagy hol termett vadon. Úgy felételezik, hogy a citrusfélék közös őse a pomelo+mandarin további mandarinnal való házasodásának eredménye. Mégis, ma a legtermesztettebb citrusféle a világon, és több, mint 400 fajtája ismert.
Három fajtája markánsan megkülönböztethető: a navel, a vérnarancs és a keserű narancs. A két legnépszerűbb fajtája a kerekded valencia, amit főleg juice készítésre használnak, és a nevel, ami nyers fogyasztásra a legalkalmasabb. Általában jellemző rá, hogy könnyen lehet hámozni, de vastag héja van, és különösen fényes, enyhén hosszúkás alakja.
A vérnarancsot az édes narancs mutációjának tartják.
Képforrás:ocazii.ro,cyd.ro,divany.hu,cotidiantr.hu
Liszt-szótár
Written by S’artR Művészeti Közösség 2017/03/17. Posted in AKTUÁLIS
A pityókaliszt, avagy a burgonya lisztje
Gluténmentes világ
Tájszóként azt, hogy “lisztes” arra a krumplira szoktuk használni, amelyik könnyedén szétfő. Valószínűleg burgonyapehelyhez is az a legmegfelelőbb krumpli, ugyanis a burgonyapehely töretéből visszamaradt legapróbb szemcséket rostálják ki ahhoz, hogy burgonyalisztet kapjanak.
Burgonyapelyhet meg a szárított burgonya lereszelésével nyerik. A burgonyaliszt mai fő tulajdonsága, hogy gluténmentes. Ezért alternatívát nyújthat a lisztérzékenyek étrendjében.
A krumpli hámozása után a késen rajtamaradt fehér szemcsés kicsapódás magas keményítő tartalmáról árulkodik, amiből nem veszít a lisztje sem. Sőt, a burgonyaliszt másik megnevezése a burgonyakeményítő. Éppen ezért a pityóka lisztjének kiváló nedvességmegkötő tulajdonságai vannak.
Mire jó a burgonyaliszt?
Sűrítésre, krémesítésre, bársonyos állagúvá tételre igencsak alkalmas a konyhában. Olyan desszertekhez kifejezetten ajánlott, amelyeket elkészítésük után hűtőbe vagy fagyóba kell tenni.
Akinek nincs baja a lisztallergiával, annak a tésztafélék készítéséhez is nagy segítség lehet. Először is, teljesen logikusan minden olyan kelesztett tésztába, amibe amúgy burgonyát tennénk, helyettesíthetjük vele.
A nagy krumplifőzési macerát, a reszelést vagy a krumpli áttörését megúszhatjuk vele. De a burgonyaliszt minden tészta nedvességtartalmát képes növelni, ezért ha sütéskor a megszokott lisztünkhöz keverünk egy kevés burgonyalisztet is, akkor az segít megőrizni a tészta frissességét.
Ajánlott is gabonafélék lisztjével keverni, mivel a keményítő után a burgonyaliszt lizin tartalmát emelik ki még, ami az aminosavtartalmat jelenti, és abban a cereáliák lisztje szegény. A levet eresztő zöldségpástétomok jó vízmegkötője lehet még, ami megtartja a krémes állagot.
A káliumtartalma sem elhanyagolható, így nem ajánlott vesebetegek számára, mert akkor a kálium kiválasztása nem zajlik könnyedén a szervezetben. Ugyanakkor, a hasmenés és hányás esetén káliumot veszít a szervezetünk, ezért ilyenkor érdemes burgonyát vagy burgonyalisztes készítményeket fogyasztani.
Adagolás, arányok
A beszerzést illetően a székelyföldi üzletlánc boltjaiból a Dénes-Natura burgonyalisztje és burgonyapelyhe mindig elérhető, de a Naturbit burgonyakeményítő is beszerezhető. Mindkét fajta 500 g-os kiszerelésben kapható. A keverési arányokhoz segítségül a gyártó az alábbiakat javasolja:
krémekhez: 1 liter folyadékhoz 60 g burgonyaliszt,
szószokhoz, levesekhez: 1 liter folyadékhoz 40 g burgonyaliszt,
egy csapott evőkanál 10 g-nak felel meg.
Képforrás:all.biz.ro
Kis Góbé pályázati eredmények
Written by S’artR Művészeti Közösség 2017/03/16. Posted in AKTUÁLIS
Sportolás akadályok nélkül
A Merkúr székelyföldi üzletlánc és a Székelyudvarhelyi Közösségi Alapítvány csoportos és csapatos sportolást támogató pályázati kiírására 9 pályázat érkezett be. Egy igénylés kivételével 8 pályázó csapatot sikerült anyagi juttatásban részesíteni, így akadály nélkül mozdulhatnak, sportolhatnak a kis góbék.
Összesen 26.000 lejes keretösszegből gazdálkodhattak a bírák, akik az SZKA-t és székelyföldi üzletláncot képviselték. Megítélésük szerint a 8 sport cél példaértékű és támogatásra alkalmas. A pályázati pénz már kiosztásra is került.
Gratulálunk a nyerteseknek, és sok sikert kívánunk a megvalósításhoz!
a pályázat/projekt tárgya
elnyert összeg (ron)
Fejér Sportklub Tehetséges asztaliteniszező gyerekek támogatása - részvétel a Magyar U 11-13 országos egyéni bajnokságon- részvétel egy nemzetközi edzőtáborban- ISK-GÓBÉ KUPA megszervezése
Karate Sportklub Sportoljunk! - tatami (gumiszőnyeg)
SzékelyudvarhelyiFC Egyesület VIII. Góbé Kupa megszervezése - futball torna megszervezése Székelyudvarhelyen
Arany Griff Rend Egyesület Szent László kis góbéi – középkori kalandverseny - középkori öttusa verseny megszervezése székelyudvarhelyi és környéki iskolák 6-8 osztályos diákjainak
Csicser Lovarda Egyesület Lovaglás, táborok, túrák, versenyek és egyéb lovas rendezvények szervezése 2017-ben - 1 db. nyereg
Vasas Femina FC A Vasas Femina FC korosztályos labdarúgói az országos és megyei bajnokságokban - pálya bérlés az edzésekhez (a női ifjúsági labdarúgó csapatoknak)
Vendor Sportklub Felszerelés vásárlása - mezek az országos kosárlabda bajnokságra készülő gyerekeknek- egyéb eszközök az edzésekhez
AREOPOLIS Floorball Sportegyesület Floorballsuli határok nélkül - Kis Góbé floorball edzőtábor
Tavalyi fazék: újratöltve
Written by S’artR Művészeti Közösség 2017/03/15. Posted in AKTUÁLIS
„A halászlé és a halpaprikás főzése is, fogyasztása is külön nemzeti ügy, amiben országrészek, csárdák és halfőzőmesterek vetélkednek egymással.” – Erdei Ferenc, Néprajzi ínyesmesterség.
A halászlé valóban bevonult a sajátos magyar nemzeti ügyek közé. Igazolt múltja már 300 évvel ezelőtt említést kapott, de az a halászlé, amit ma ismerünk, az jóval fiatalabb. Híressé vált fajtája elválaszthatatlan a piros paprikától. Ennek elterjedése a magyarlakta területeken, és fűszernövényként való termesztése csupán a XIX. századra tehető, ezért halászléről sem beszélhetünk, csupán az 1800-as évek derekától. Régies megnevezései: hal lévben, halászoslé, halpaprikás, hallé.
A híres szegedi halászlé főzésénél a jó sűrű alaplé elkészítése az első lépés. A finomra vágott hagymát a zsíron üvegesre pároljuk, majd a halaink közül az apróbbakat, a fejet, farkat, uszonyokat kezdjük el kevés vízben főzni a paprikával és a paradicsommal.
Megszórjuk sóval és a szegedi pirospaprikánkkal, majd miután ezek jól összefőttek, felöntjük az egészet hideg vízzel és kb. 1 órán át főni hagyjuk. Amikor felforrt a levünk, az egészet alaposan áttörjük, és az apróbb szálkák leszűrése végett szitán is átpasszírozzuk. Így jó sűrű szálkamentes alaplevet kapunk.
A besózott és beirdalt halszeletek ezután kerülnek a lébe, melyet annyira öntünk fel, hogy a halszeleteket ellepje. Lassú tűzön kevergetés nélkül, csak a bogrács forgatásával további 30 percig főzzük. Ha szeretjük az ikrát és a haltejet, a végén azt is hozzáfőzhetjük.
Székelyföldön, mivel a paprika is csupán 60 éve terjedt el, a halászlé sem vonult be a karácsonyi asztal elmaradhatatlan ételei közé. Magyaros ízvilága mégis kedvelt, ezért egyes éttermek kínálata lehetővé teszi, hogy ne kelljen Szegedre utazni egy halászléért. A bátrabbak a hozzávaló zöldségek idényén nekifognak egy-egy halászlé bográcsos körülményes elkészítéséhez.
A sok hírverés, fesztivál, verseny és kitét, hogy mégis milyennek kell lennie egy halászlének, sok háziasszony kedvét szegi, és inkább más halas étel készítéséhez fog, minthogy vállalja a halászlé nehézségeit. Ebben az esetben a balatonboglári termékek segítséget nyújthatnak. Külön halészlé sűrítményük is van, amiből egy kezdő szakács is tányérba varázsolja a halászcsárdák ízvilágát.
A Merkúr székelyföldi üzletlánc kínálatában a balatonboglári halászlé alaphoz választhatunk különböző halféléket, mint a hortobágyi konyhakész ponty vagy amúr. A böjti asztal ételeit színesítő, egyszerűen elkészíthető fogást főzhetünk ki belőlük.
Képforrás:nagydobszaiszocszoc.hu,vilagkonyha_reblog.hu, receptkereso.eu
Beszélni virágnyelven
Written by S’artR Művészeti Közösség 2017/03/08. Posted in AKTUÁLIS
Minden virág egy üzenet
Lassan évszaktól függetlenül lehet bármilyen fajta virágot kapni a boltokban, éppen ezért egy tavaszi nőnap alkalmából beszerezhető a legtöbb virág, ami üzenetet hordoz a figyelmességen, kedvességen túl is.
A virágnyelv nemcsak a költészet által jöhet létre, maguk a virágok is beszédesek, jelét adják a fény és a szépség ezernyi megnyilatkozásának. Téves lenne azt hinni, hogy a virágok csupán a szerelemesek közötti párbeszédet mondják el, kultúrkörnyezetük, nyíló idejük, formájuk, színük és egyéb tulajdonságaik szimbólummá válnak.
Rozmaring – ősi női szimbólum.
Tulipán – a szív virága, hagyományunkban női attribútum.
Kála - az elegáns, ízléses, tiszteletteljes nő azonosítója. Korhatáros virág, mivel illendő 30 év fölötti nők számára ajándékozni.
Hóvirág – a lelkesedés és az új lendületes kezdet virága.
Jácint – a játékosság jelképe, inkább a sportos nő számára jelenthet üzenetet, de erős illata és tavaszias frissessége a nőünnepek méltó virágává teszi.
Nárcisz – az önszeretet virága, férfi ajándékként üzenet lehet egy nő számára: szeresd jobban magad, ismerd fel értékeid, szépségeid és imádd azokat te magad is.
Rózsa - bár színe szerint is külön üzenetet hordoz, mégis maga a rózsa név a latin rosa szóból ered, ami pirosat jelent. Szimbóluma a szenvedélynek, romantikának és a szerelemnek. A rózsacsokor a hála üzenete.
Liliom – a lelki szeretet jelképe.
Árvácska – a ragaszkodást erősíti egy kapcsolatban.
Ambrózia- a kölcsönös szeretet jelképe.
Kankalin – kulcs a mennyországba, Mária-jelkép is (gyermeke által nyitotta meg a mennyország kapuját).
Frézia – a természetesség és bizalom erejének virága. Fő tulajdonsága az ellenálló képesség a virágbetegségekkel szemben.
Hortenzia – a megértés virága.
Orchidea – a női termékenység virága és a tanulás-tanítás, intelligencia jelkép is.
Csontjaink egészsége és az étkezés
Written by S’artR Művészeti Közösség 2017/03/02. Posted in A DIETETIKUS VÁLASZOL
Kalcium – nemcsak tejből – és a D vitamin
A csontok és fogak egészsége, erőssége nemcsak az elfogyasztott étel kalciumtartalmától függ. Nem elég bevinni a kalciumot a szervezetünkbe, annak fel kell szívódnia, és be kell épülnie oda, ahol szükség van rá.
Egy felnőtt ember szervezetében kb. 1100-1500 g kalcium található, amelynek 99%-a a csontszövetekben halmozódik fel. A napi kalciumszükségletünk 0,84 g és 1g között van, a szervezet állapotának függvényében (pl. várandós anyák vagy fejlődésben levő szervezet kalciumszükséglete magasabb az átlagnál). László Tünde Réka, táplálkozási és étrend tanácsadó.
Hogyan étkezzünk, hogy megfelelő mennyiségű kalcium kerüljön be a szervezetünkbe?
Ha kalcium, akkor mindenkinek először a tej és a tejtermékek jutnak eszébe. A tejfogyasztás nagyon sok kérdést vetett fel az utóbbi időben. Most csak két fontos kérdéssel fogok foglalkozni: Milyet és mennyi tejet igyunk?
Ha nem okoz emésztési problémákat (puffadás, hasmenés vagy székrekedés), akkor időnként ihatunk tejet, ha az valódi tej. Valódi tej az, amit frissen fejnek és felfőznek, a tehén vagy kecske pedig természetes, antibiotikum-mentes táplálékon nevelkedett. A főtlen tej is valódi, csak nagyon biztosak kell legyünk a fejési körülmények tisztaságában és az állat egészségében.
Az a tej, ami homogenizált, pasztörizált és jó sokáig eláll… nos az egy agyonkezelt tej.
Szerencsére Székelyföldön a tejtermelői szövetkezetek, mint a keresztúri vagy a szépvízi, olyan tehéntartó gazdákat tömörítenek egybe, akik nem ilyen módon állítanak elő tejet, ezért ez a probléma nem áll fenn ha Keresztúri, Szépvízi és Góbé tejterméket fogyasztunk.
Ha valódi tejhez jutunk, a napi egy pohár elegendő ahhoz, hogy a napi kalciumszükségletünket fedje.
Figyelem! Ne keverjük a tejet cukorral vagy gyümölccsel, igyuk inkább magára! A tejben levő kalcium felszívódását a gabonafélék segítik. (Pl. ha mindenképp tejet akarunk fogyasztani, aprítsunk bele teljes kiőrlésű kenyeret). A müzli típusú gabonafélék általában túl sok cukrot tartalmaznak, a hosszútávú fogyasztásuk nem ajánlott, tejjel sem. Helyettük inkább válasszunk cukormentes gabonapelyheket, ajánlom a Solaris vagy a Dénes Natúra termékeket.
Tej helyett mértékkel fogyaszthatunk természetes erjesztéssel előállított tejtermékeket: túróféléket, kefirt, lágy sajtokat, kemény sajtokat. A diófélékből készült tej helyettesítheti a tehéntejet, de ha nem szeretnénk további adalékanyagokat, tartósítószereket fogyasztani, akkor otthon érdemes ezeket elkészíteni.
Diótej készítése házilag: http://vegalife.blog.hu/2012/08/12/diotej_keszitese_hazilag
Magas kalciumtartalommal rendelkező ételek:
Tojássárga, hús, tofu, hüvelyesek (szárazbab, lencse, borsó), sárgarépa, petrezselyem, káposztafélék, brokkoli, narancs, alma, füge, sütőtök, diófélék, mandula, tökmag, szezámmag, mák, erjesztett tejtermékek. A gabonafélék is sok kalciumot tartalmaznak, de ez sokkal gyengébben hasznosul.
Mi segíti a kalcium felszívódást?
A kalcium savas közegben szívódik fel a legjobban (értem ezalatt pl. a citromlevet vagy narancslevet). Bár a következő két ételben egyáltalán nincs tejtermék, mégis jobban felszívódik belőlük a kalcium, mint a tejből.
Vegyünk egy olajos szardíniakonzervet, öntsük le a levét. Tisztítás után, vágjunk apróra fél fej zöldsalátát. Keverjük össze a hallal, öntsünk rá két evőkanál olívaolajat és 4 evőkanál citromlevet. Teljes kiőrlésű pirítóssal, kitűnő csonterősítő reggeli vagy vacsora lehet.
2oo g növendék bélszín vagy hátszín, roston vagy fedő alatt sütve,
Köret: vegyes zöldsaláta(pl: újhagyma, baby spenót, zöldsaláta, cherry paradicsom, rukkola, tökmag)
Öntet: olívaolaj, citromlé, tengeri só.
1 nagy pohár frissen csavart narancslé.
Mi hiányzik, ha nem épül be elég kalcium?
A D-vitamin hiánya megakadályozza a kalcium beépülését. A D-vitamin zsírban oldódó vitamin, amit napfény hatására a szervezetünk is képes előállítani. Amennyiben sikerül naponta legalább 2o percet napon tartózkodni, az már elegendő idő ahhoz, hogy a napi D-vitamin szükségletet előállítsa a szervezetünk.
Napfény hiányában az élelmiszerekből pótoljuk: halolaj, hal, tojás, borjúmáj. Amennyiben táplálék-kiegészítőként szedjük, tudni kell, hogy a D-vitamin túladagolható, ugyanis nem ürül ki a szervezetből, mint a vízben oldódó vitaminok (C, B komplex), hanem felhalmozódik a zsírszövetekben.
Ha úgy gondoljuk, hogy pótolni szeretnénk a D-vitamint, tabletta vagy cseppek formájában, azelőtt kérjük ki egy szakember véleményét arra vonatkozóan, hogy mennyi ideig szedhetjük biztonságosan.
Megfelelő mennyiségű K- vitamin hiányában a túl sok D-vitamin és kalcium a lágy szervek elmeszesedéséhez vezethet (pl. epehólyag, vese). A K1-vitamint a zöld levelekben, káposztafélékben, paradicsomban, málnában, borsóban, brokkoliban, csalánban találjuk, a K2- vitamint pedig a vastagbélrendszerünkben lakozó baktériumaink állítják elő.
Elegendő a helyes táplálkozás ahhoz, hogy erős csontjaink legyenek?
A megfelelő mennyiségű és minőségű csontszövet képződéséhez elengedhetetlen a közepes intenzitású, rendszeres mozgás. Napi 20-30 perc torna, kocogás, biciklizés, úszás, gyors séta vagy a kezdő-középszintű jóga, elég jól átmozgat ahhoz, hogy a vitaminok, nyomelemek beépülését segítsék.
Jó egészséget és jó étvágyat kívánok! (László Tünde Réka: táplálkozási és étrend tanácsadó) http://jolegyek.ro/